
 讜讗诐 诪砖讛 专讘讬谞讜 讗讜讛讘 讬砖专讗诇 讛讬讛 诇诪讛 讗讬讞专谉 讘诪讚讘专 讗专讘注讬诐 砖谞讛 讗诪专 诇讜 专讘讬 讘讻讱 讗转讛 驻讜讟专谞讬 讗诪专 诇讜 砖讜讟讛 讜诇讗 转讛讗 转讜专讛 砖诇诪讛 砖诇谞讜 讻砖讬讞讛 讘讟讬诇讛 砖诇讻诐 讻转讜讘 讗讞讚 讗讜诪专 {讜讬拽专讗 讻讙-讟讝} 转住驻专讜 讞诪砖讬诐 讬讜诐 讜讻转讜讘 讗讞讚 讗讜诪专 {讜讬拽专讗 讻讙-讟讜} 砖讘注 砖讘转讜转 转诪讬诪讜转 转讛讬讬谞讛 讛讗 讻讬爪讚 讻讗谉 讘讬讜诐 讟讜讘 砖讞诇 诇讛讬讜转 讘砖讘转 讻讗谉 讘讬讜''讟 砖讞诇 诇讛讬讜转 讘讗诪爪注 砖讘转 (砖诇 专' 讗诇讬注讝专 住讜''驻专 专讘讬 讬讛讜砖注 诪讜''谞讛 专讘讬 讬砖诪注讗诇 诪注''诪专 专讘讬 讬讛讜讚讛 诇诪''讟讛 住讬诪谉) 专讘讬 讗诇讬注讝专 讗讜诪专 讗讬谞讜 爪专讬讱 讛专讬 讛讜讗 讗讜诪专 {讚讘专讬诐 讟讝-讟} 转住驻专 诇讱 住驻讬专讛 转诇讜讬讛 讘讘讬转 讚讬谉 砖讛诐 讬讜讚注讬诐 诇讞讚砖 诪诪讞专转 讛砖讘转 诪讞专转 讬''讟 讬爪讗转 砖讘转 讘专讗砖讬转 砖住驻讬专转讛 讘讻诇 讗讚诐 专讘讬 讬讛讜砖注 讗讜诪专 讗诪专讛 转讜专讛 诪谞讛 讬诪讬诐 讜拽讚砖 讞讚砖 诪谞讛 讬诪讬诐 讜拽讚砖 注爪专转 诪讛 讞讚砖 住诪讜讱 诇讘讬讗转讜 谞讬讻专 讗祝 注爪专转 住诪讜讱 诇讘讬讗转讜 谞讬讻专转 讜讗''转 注爪专转 诇注讜诇诐 讗讞专 讛砖讘转 讛讬讗讱 转讛讗 谞讬讻专转 诪砖诇驻谞讬讛 专讘讬 讬砖诪注讗诇 讗讜诪专 讗诪专讛 转讜专讛 讛讘讗 注讜诪专 讘驻住讞 讜砖转讬 讛诇讞诐 讘注爪专转 诪讛 诇讛诇谉 专讙诇 讜转讞诇转 专讙诇 讗祝 讻讗谉 专讙诇 讜转讞诇转 专讙诇 专讘讬 讬讛讜讚讛 讘谉 讘转讬专讗 讗讜诪专 谞讗诪专 砖讘转 诇诪注诇讛 讜谞讗诪专 砖讘转 诇诪讟讛 诪讛 诇讛诇谉 专讙诇 讜转讞诇转 专讙诇 住诪讜讱 诇讛 讗祝 讻讗谉 专讙诇 讜转讞诇转 专讙诇 住诪讜讱 诇讛 转''专 {讜讬拽专讗 讻讙-讟讜} 讜住驻专转诐 诇讻诐 砖转讛讗 住驻讬专讛 诇讻诇 讗讞讚 讜讗讞讚 {讜讬拽专讗 讻讙-讬讗/讟讜/讟讝 ??} 诪诪讞专转 讛砖讘转 诪诪讞专转 讬讜''讟 讗讜 讗讬谞讜 讗诇讗 诇诪讞专转 砖讘转 讘专讗砖讬转 专讘讬 讬讜住讬 讘专 讬讛讜讚讛 讗讜诪专 讛专讬 讛讜讗 讗讜诪专 {讜讬拽专讗 讻讙-讟讝} 转住驻专讜 讞诪砖讬诐 讬讜诐 讻诇 住驻讬专讜转 砖讗转讛 住讜驻专 诇讗 讬讛讜 讗诇讗 讞诪砖讬诐 讬讜诐 讜讗诐 转讗诪专 诪诪讞专转 砖讘转 讘专讗砖讬转 驻注诪讬诐 砖讗转讛 诪讜爪讗 讞诪砖讬诐 讜讗讞讚 讜驻注诪讬诐 砖讗转讛 诪讜爪讗 讞诪砖讬诐 讜砖谞讬诐 讞诪砖讬诐 讜砖诇砖讛 讞诪砖讬诐 讜讗专讘注讛 讞诪砖讬诐 讜讞诪砖讛 讞诪砖讬诐 讜砖砖讛 专''讬 讘谉 讘转讬专讗 讗讜诪专 讗讬谞讜 爪专讬讱 

 砖讗诐 讛讬讛 诪砖讛 诪讜诇讬讱 讗转 讬砖专讗诇 讚专讱 讛专 砖注讬专 讛讬讜 讘讗讬谉 讘讗讞讚 注砖专 讬讜诐 诇拽讚砖 砖讛讬讗 住诪讜讻讛 诇讗专抓 讬砖专讗诇: 讜讗诐 讗讜讛讘谉 讛讬讛 诇诪讛 诪讗讞专谉 讗专讘注讬诐 砖谞讛. 讜讚讬讞讜讬 讘注诇诪讗 拽讗诪专 诇讬讛 诪砖讜诐 讚讛讜讗 讛讬讛 讗讜诪专 讚讘专讬 讛讘诇: 诇讗 转讛讗 转讜专讛 砖诇诪讛. (诇注讜诇诐) 诇讚讞讜转 讗讚诐 讘拽谞讛 讜讘拽砖 讻砖讬讞讛 讘讟讬诇讛 砖诇讻诐 讚诇谞讜 讬砖 专讗讬讛 讜诇讻诐 讗讬谉 专讗讬讛: 讞诪砖讬诐 讬讜诐. 诪砖诪注 讬诪讬诐 讜诇讗 砖讘讜注讜转 讜讻转讜讘 讗讞讚 讗讜诪专 砖讘讜注讜转 讜砖讘讜注讜转 诇讗 拽专讬 讗诇讗 讗讜转谉 讛诪转讞讬诇讜转 讘讗讞讚 讘砖讘转 讜诪住讬讬诪讜转 讘砖讘转: 讛讗 讻讬爪讚 讛讗 讘讬讜''讟 专讗砖讜谉 砖诇 驻住讞 砖讞诇 讘砖讘转. 讚诪诪讞专转讜 讗讞专 讛砖讘转 讚讛讜讗 讬讜诐 讛讘讗转 注讜诪专 讜诪转讞讬诇讬谉 诇讬诪谞讜转 诪转讜拽诐 砖讘注 砖讘转讜转 转诪讬诪讜转 转讛讬讬谞讛: 讘讬讜''讟. 砖诇 驻住讞 砖讞诇 诇讛讬讜转 讘讗诪爪注 砖讘转 讚诪转讞讬诇讬谉 诇诪谞讜转 诇诪讞专转讜 诪讬转讜拽诐 拽专讗 讘讞诪砖讬诐 讬讜诐 讜诇讗 砖讘讜注讜转 砖诇诪讜转 讗诇讗 诪转讞讬诇讬谉 诇诪谞讜转 讘讗诪爪注 砖讘转: 转住驻专 诇讱. 诪砖诪注 诇讱 转讛讗 诪住讜专讛 讛住驻讬专讛: 住驻讬专讛 转诇讜讬讛 讘讘讬转 讚讬谉. 砖讘讬转 讚讬谉 拽讜讘注讬谉 讛诪讜注讚讜转 讜爪专讬讱 诇砖讗诇 讗讬诪转讬 讞诇 讬讜诐 讟讜讘 专讗砖讜谉 砖诇 驻住讞 砖诪转讞讬诇 诇诪谞讜转 讛住驻讬专讛 诪诪讞专转: 讬爪转讛 砖讘转 讘专讗砖讬转. 砖讘转 诪诪砖 砖住驻讬专转讛 转诇讜讬讛 讘讻诇 讗讚诐 砖讗讬谉 爪专讬讱 诇讗讚诐 诇讬砖讗诇 诇讘讬转 讚讬谉 讗讬诪转讬 讞诇 讬讜诐 专讗砖讜谉 讗诇讗 诪诪转讬谉 注讚 砖讘转 砖讘转讜讱 讛驻住讞 诪转讞讬诇: 诪谞讛 讬诪讬诐 讜拽讚砖 讞讚砖. 注讚 讞讚砖 讬诪讬诐 (讚讞讚砖) 诪谞讛 转砖注讛 讜注砖专讬诐 讬讜诐 讜讬拽讚砖 讞讚砖 讘讬讜诐 砖诇砖讬诐: 诪讛 讞讚砖 住诪讜讱 诇讘讬讗转 讞砖讘讜谞讜 谞讬讻专. 诪讗讬诪转讬 转转讞讬诇 诇诪谞讜转 讚讛讬讬谞讜 诪讬讜诐 讻''讟 诪砖注转 诪讜诇讚 讛诇讘谞讛: 讗祝 注爪专转 住诪讜讱 诇讘讬讗转讜. 诪谞讬谉 讛讞诪砖讬诐 谞讬讻专 诇讛诐 讬讜诐 拽讘讜注 砖讬转讞讬诇讜 诇诪谞讜转 讘讜 讚讛讬讬谞讜 诪诪讞专转 讬讜''讟 专讗砖讜谉 砖讗诐 诪诪转讬谞讬谉 注讚 诇讗讞专 讛砖讘转 讗讬谉 砖诐 讛讬讻专 讬讜诐 拽讘讜注 讚驻注诪讬诐 砖诪转讞讬诇 诇诪谞讜转 讘讬''讝 驻注诪讬诐 讘讬''讞: 诪讛 诇讛诇谉. 讘砖转讬 讛诇讞诐 讘注爪专转 专讙诇 讛讜讗 讜转讞讬诇转 专讙诇: 讗祝 讬讜诐 讛讘讗转 注讜诪专. 专讙诇 讜转讞讬诇转 专讙诇 讜讗诐 谞诪转讬谉 注讚 诇讗讞专 讛砖讘转 驻注诪讬诐 砖讛讬转讛 讘讗讛 讘住讜祝 讛专讙诇 讻讙讜谉 砖讞诇 驻住讞 讘砖谞讬 讘砖讘转: 砖讘转 诇诪讟讛. 注讚 诪诪讞专转 讛砖讘转 讛砖讘讬注讬转 讜讙讜' (讜讬拽专讗 讻讙) 讜讛拽专讘转诐 诪谞讞讛 讞讚砖讛 讚讛讬讬谞讜 注爪专转 讜谞讗诪专 砖讘转 诇诪注诇讛 (砖诐) 讜住驻专转诐 诇讻诐 诪诪讞专转 讛砖讘转 讜讙讜': 诪讛 诇讛诇谉. 讘砖讘转 砖诇诪讟讛 讛讗诪讜专 讘砖转讬 讛诇讞诐: 专讙诇 讜转讞讬诇转 专讙诇. 住诪讜讱 诇讗讜转讛 砖讘转 讚讛讬讬谞讜 注爪专转 讛诪转讞诇转 诇诪讞专转 砖诇 砖讘转 砖讘讬注讬转 诇讗讞专 砖注讘专讛 砖讘讜注 讚讗讜转讛 砖讘转 讛讬讬谞讜 砖讘讜注 讗祝 砖诇诪注诇讛 讛讗诪讜专讛 讘注讜诪专 专讙诇 讜转讞讬诇转 讛专讙诇 讛讜讬 住诪讜讱 诇讛 讚讛讬讬谞讜 讬讜诐 专讗砖讜谉 砖诇 驻住讞 砖讬讛讗 住诪讜讱 (诇专讙诇) 诇注讜诪专 (讗诇诪讗) 诪诪讞专转 讛砖讘转 诪讞专转 讬讜''讟 拽讗诪专 讚讬讜诐 讟讜讘 拽专讜讬 砖讘转 讚讻转讬讘 (砖诐) 讘讬讜诐 讛专讗砖讜谉 砖讘转讜谉: 诇讻诇 讗讞讚 讜讗讞讚. 砖讻诇 讗讞讚 讞讬讬讘 诇住驻讜专: 讻诇 住驻讬专讜转 砖讗转讛 住讜驻专. 诇注讜诇诐 讬讛讜 砖讜讜转 砖诇讗 讬讛讜 讘讻讜诇谉 讗诇讗 讛讞诪砖讬诐 讻砖诐 砖讗诐 讞诇 驻住讞 讘砖讘转 砖诇讚讘专讬 讛讻诇 讗转讛 诪讜谞讛 诪讬讜诐 讛诪讞专转 砖讛讜讗 讬讜''讟 砖谞讬 砖诇 驻住讞 讞诪砖讬诐 讬讜诐 讗祝 诇注讜诇诐 诇讗 转住驻讜专 讬诪讬诐 诪讬讜诐 砖谞讬 砖诇 驻住讞 讗诇讗 讞诪砖讬诐 讜讗''转 砖讘转 讘专讗砖讬转 驻注诪讬诐 砖讗转讛 诪讜谞讛 诇驻讬 讛讞砖讘讜谉 砖诇 讗砖转拽讚 砖讛转讞讬诇讛 诇诪谞讜转 诪讬讜诐 砖谞讬 讬讛讗 注讻砖讬讜 谞''讗 讻讙讜谉 讞诇 驻住讞 (砖诇) 讘注专讘 砖讘转 讜讗转讛 诪讜谞讛 诪讗讞讚 讘砖讘转 谞''讘 讻讙讜谉 讗诐 讞诇 讘讛' 讘砖讘转 谞''讙 讻讙讜谉 讗诐 讞诇 讘专讘讬注讬 讘砖讘转 谞''讚 讘砖诇讬砖讬 谞''讛 讘砖谞讬 谞''讜 讘讗讞讚 讘砖讘转 诪讬讜诐 专讗砖讜谉 注讚 讬讜诐 注爪专转: 

 讻转讜讘 讗讞讚 讗讜诪专 转住驻专讜 讞诪砖讬诐 讬讜诐. 讜讗诐 转讗诪专 讜讛诇讗 诇讗 住驻专讬谞谉 讗诇讗 诪''讟 讬讜诐 讜讬砖 诇讜诪专 砖诇讗 爪讜讛 讛讻转讜讘 诇住驻讜专 讞诪砖讬诐 讚讛讻讬 拽讗诪专 拽专讗 注讚 诪诪讞专转 讛砖讘转 讛砖讘讬注讬转 砖讛讜讗 讬讜诐 讞诪砖讬诐 转住驻专讜 讗讬 谞诪讬 讞诪砖讬诐 讬讜诐 转住驻专讜 讗讜讛拽专讘转诐 讚讘转专讬讛 拽讗讬 讜讛讻讬 拽讗诪专 注讚 诪诪讞专转 讛砖讘转 讛砖讘讬注讬转 转住驻专讜 讜诇讗 注讚 讘讻诇诇 谞' 讬讜诐 讜讛拽专讘转诐 诪谞讞讛 讞讚砖讛: 诪讛 讞讚砖 住诪讜讱 诇讘讬讗转讜 谞讬讻专. 驻讬专砖 讘拽讜谞讟专住 诇讘讬讗转 讞砖讘讜谞讜 谞讬讻专 诪讗讬诪转 诪转讞讬诇 诇诪谞讜转讜 讚讛讬讬谞讜 诪讬讜诐 讻''讟 诪砖注转 诪讜诇讚 诇讘谞讛 讗祝 注爪专转 住诪讜讱 诇诪谞讬谉 讛讞诪砖讬诐 谞讬讻专 诇讛诐 讬讜诐 拽讘讜注 讚讛讬讬谞讜 讘讟''讝 讘讞讜讚砖 诪诪讞专转 讬讜''讟 专讗砖讜谉 砖讗诐 诪诪转讬谞讬诐 注讚 诇讗讞专 讛砖讘转 讗讬谉 砖诐 讛讬讻专 讬讜诐 拽讘讜注 讚驻注诪讬诐 砖诪转讞讬诇讬谉 诇诪谞讜转 讘讟''讝 驻注诪讬诐 讘讬''讝 驻注诪讬诐 讘砖诪谞讛 注砖专 驻注诪讬诐 讘讬''讟 讜专''转 诪驻专砖 诪讛 讞讜讚砖 住诪讜讱 诇讘讬讗转讜 砖诇 讞讜讚砖 谞讬讻专 诪转讬 讬讛讬讛 专讗砖 讞讜讚砖 讚诪讬讚 讚诪讬讻住讬 住讬讛专讗 讜讗讬谞讛 谞专讗讬转 讻讜诇讬 注诇诪讗 讬讚注讬 砖讛讬讜诐 讬讛讬讛 诪讜诇讚 讜诇诪讞专 讬拽讚砖讜 讘''讚 讗转 讛讞讚砖 讗祝 注爪专转 爪专讬讱 砖讬讛讗 谞讬讻专 讜讬讚讜注 诇注讜诇诐 讝诪谉 拽讚讜砖转讛 住诪讜讱 诇讘讬讗转讛 讚讛讬讬谞讜 讗诐 诪转讞讬诇讬谉 诇诪谞讜转 讘砖砖讛 注砖专 讘谞讬住谉 砖讬转谞讜 注讬谞讬讛诐 讻诪讛 讛诇讘谞讛 讙讚讜诇讛 讘讞诪砖讛 诇讞讜讚砖 讜讻砖讬专讗讛 讘住讬讜谉 讘讗讜转讜 砖讬注讜专 讬讚注讜 砖诇诪讞专 讬转拽讚砖 注爪专转 讜诇拽诪谉 驻专讬讱 讚诇诪讗 讘讬讜''讟 讗讞专讜谉 拽讗讬 讜讬转谞讜 注讬谞讬讛诐 讘讬''讘 讘住讬讜谉 讜讛''专 诪砖讜诇诐 讙专讬住 诪谞讛 讬诪讬诐 讜拽讚砖 讬讜讘诇 诪砖讜诐 讚诪谞讛 讬诪讬诐 讜拽讚砖 讞讜讚砖 谞驻拽讗 诇谉 讘专讬砖 诪住讻转 诪讙讬诇讛 (讚祝 讛.) 诪讚讻转讬讘 注讚 讞讚砖 讬诪讬诐 讬诪讬诐 讗转讛 诪讜谞讛 诇讞讚砖讬诐 讜讗讬 讗转讛 诪讜谞讛 砖注讜转 诇讞讚砖讬诐 讜讝讜 讛讬讗 诪讚专砖 讞讻诪讬诐 讜诇讗 砖讬讬讱 诇诪讬诪专 讗诪专讛 转讜专讛 讗诇讗 讘讚讘专 砖讛爪讚讜拽讬诐 诪讜讚讬诐 讘讜 讻讬 讛讛讜讗 讚转谞讬 (讘驻' 讘转专讗 讚专''讛) (讚祝 讻讟.) 讛讻讬 讗诪专讛 转讜专讛 讛讘讗 注讜诪专 讘驻住讞 讜砖转讬 讛诇讞诐 讘注爪专转 讚讘讛讚讬讗 讻转讬讘 讜讻谉 住驻讬专转 讬讜讘诇 讻转讜讘讛 讘讛讚讬讗 住诪讜讱 诇讘讬讗转 讛转讞诇转 讞砖讘讜谞讜 谞讬讻专 砖诇注讜诇诐 诪转讞讬诇讬谉 诇诪谞讜转 诇诪讞专转 砖谞转 讛讞诪砖讬诐 讗祝 注爪专转 住诪讜讱 诇讘讬讗转 讛转讞诇转 讞砖讘讜谞讜 讬讛讗 谞讬讻专 砖讝讛 讛讜讗 诇诪讞专转 讬讜''讟 讛专讗砖讜谉 讜诇讗 讬砖转谞讛 诇注讜诇诐 讜专''转 讗讜诪专 讚诪爪讬谞讜 讘砖讬诇讛讬 驻''拽 讚专''讛 (讚祝 讟讝.) 讗诪专讛 转讜专讛 谞住讻讜 诪讬诐 诇驻谞讬 讘讞讙 讗注''驻 砖讗讬谉 讛爪讚讜拽讬诐 诪讜讚讬诐 砖专讙诪讜讛讜 讘讗转专讜讙讬讛谉 讜诪讬讛讜 讬砖 诇讞诇拽 诪砖讜诐 讚讛转诐 拽讗诪专 诪驻谞讬 诪讛 讗诪专讛 转讜专讛 讗讘诇 讬砖 诇讛讘讬讗 专讗讬讛 诪讛讗 讚讗诪专讬谞谉 注讜诇转 讞讜讚砖 讘讞讚砖讜 讗诪专讛 转讜讚讛 讞讚砖 (讞讜讚砖) 讜讛讘讗 诇讬 拽专讘谉 诪转专讜诪讛 讞讚砖讛 讜讗讬谉 爪讚讜拽讬谉 诪讜讚讬谉 讘讚专砖讛 讝讜 讜注讜讚 拽砖讛 讚讛''诇 诇诪讬诪专 诪谞讛 砖谞讬诐 讜拽讚砖 讬讜讘诇 讚讬诪讬诐 诇讗 诪爪讬谞讜 讚讛讻讬 讻转讬讘 拽专讗 讜住驻专转 诇讱 砖讘注 砖讘转讜转 砖谞讬诐 砖讘注 砖谞讬诐 砖讘注 驻注诪讬诐 讜注讜讚 讬砖 诇驻专砖 诪讛 讞讜讚砖 住诪讜讱 诇讘讬讗转讜 谞讬讻专 讻诇 砖注讛 注''讬 讞砖讘讜谉 诪转讬 讬讘讜讗 砖诇注讜诇诐 讻砖讬注讘讜专 砖诇砖讬诐 讬讜诐 诪专''讞 诪拽讚砖讬谉 讗转 讛讞讚砖 讗祝 注爪专转 住诪讜讱 诇讘讬讗讛 谞讬讻专转 注诇 讬讚讬 讞砖讘讜谉 讛砖讜讛 讬砖 诇讛讻讬专 诪转讬 讬讘讗 注爪专转 砖诇注讜诇诐 诇讗讞专 讞诪砖讬诐 讬讛讗 注爪专转 讜诇讚讘专讬 讛爪讚讜拽讬谉 讗讬谞讛 谞讬讻专转 讬驻讛 讚驻注诪讬诐 讬砖 讬讜转专: 诪讛 诇讛诇谉 专讙诇 讻讜'. 讜诇讚讘专讬讛诐 讝讬诪谞讬谉 讚讛讜讬 讗讞专 讛专讙诇 讻讙讜谉 讚讞诇 驻住讞 讘讗讞讚 讘砖讘转: 专讙诇 讜转讞诇转 讛专讙诇. 讗注''讙 讚注爪专转 讬讜诐 讗讞讚 讻讬讜谉 讚讬砖 诇讞讙讬讙转讜 转砖诇讜诪讬谉 讻诇 砖讘注讛 砖讬讬讱 讘讛 转讞诇转 专讙诇: 讜住驻专转诐 诇讻诐 砖转讛讗 住驻讬专讛 诇讻诇 讗讞讚 讜讗讞讚. 讙讘讬 讬讜讘诇 讻转讬讘 (讜讬拽专讗 讻讛) 讜住驻专转 诇讱 讚讗讘讬转 讚讬谉 拽讗诪专 诇讛讜 专讞诪谞讗 讜砖诪讗 讘讬转 讚讬谉 住讜驻专讬谉 讜诪讘专讻讬谉 讻诪讜 砖讗谞讜 诪讘专讻讬谉 注诇 住驻讬专转 讛注讜诪专 讜讙讘讬 讝讘讛 讚讻转讬讘 (砖诐 讟讜) 讜住驻专讛 诇讗 砖讬讬讱 讘讛 讘专讻讛 讻讬讜谉 砖住讜转专转 讚讗讬 讞讝讬讗 讗驻讬诇讜 讘砖讘讬注讬 住转专讛: 专讘讬 讬讛讜讚讛 讘谉 讘转讬专讗 讗讜诪专 讗讬谞讜 爪专讬讱. 讘讘专讬讬转讗 讚诇注讬诇 讚讜专砖 专''讬 讘谉 讘转讬专讗 讘注谞讬谉 讗讞专 讜讘住驻专 砖讻转讘 专讘讬谞讜 讙专砖讜诐 诪讗讜专 注讬谞讬 讛讙讜诇讛 诪讞拽 诪讛讗 讘转专讗 讘谉 讘转讬专讗 讜讙专讬住 专''讬 住转诐 讜砖诪讗 砖谞讬诐 讛讬讜 讚讗讞讚 讛讬讛 讘讝诪谉 讛讘讬转 讻讚诪讜讻讞 讘专讬砖 驻住讞讬诐 (讚祝 讙:) 讜注讜讚 讛讬讛 讗讞讚 讚讗诪专讬谞谉 讘讬专讜砖诇诪讬 讚专''讗 讜专' 讬讛讜砖注 讘讬讟诇讜 诪讻砖驻讜转 诪讗讘讬讜 砖诇 专''讬 讘谉 讘转讬专讗 砖诇讗 讛讬讛 讬讻讜诇 诇讛讜诇讬讚 讜讗讬谉 诇讞讜砖 讘诪讗讬 讚转谞讬 诇讬讛 讘转专 转谞讗讬 讘转专讗讬 讚讛''谞 转谞讬 诪讬诇转讬讛 讚专' 讬讜住讬 讘转专 专讘讬 讬讜住讬 讘专''讬 砖讛讬讛 专''讬 讞讘讬专讜 砖诇 专' 讬讜住讬 驻' 讗讞讚 讚讬谞讬 诪诪讜谞讜转 (住谞讛讚专讬谉 诇讚.): 

专讘讬谞讜 讙专砖讜诐

讻砖讬讞讛 讘讟讬诇讛 砖诇讻诐. 砖讗讬谉 讘讛 讟注谞讛:



讻转讜讘 讗讞讚 讗讜' 转住驻专讜 讞诪砖讬诐 讬讜诐. 讗诇诪讗 讚诇讗 讘注讬谞谉 砖讘注 砖讘转讜转 转诪讬诪讜转 诪讗讞讚 讘砖讘转 讜注讚 砖讘转 讗诇讗 讘讞诪砖讬诐 讘注诇诪讗 讘讗讬讝讛 讬讜诐 砖讬砖诇讬诪讜:



讜讻转讜讘 [讗讞讚 讗讜诪专] 砖讘注 砖讘转讜转 转诪讬诪讜转. 讗诇诪讗 讘注讬谞谉 诪讗讞讚 讘砖讘转 讜注讚 砖讘转 诇讗 讞诪砖讬诐:



讻讗谉 讘讬讜诐 专讗砖讜谉 砖诇 驻住讞 砖讞诇 诇讛讬讜转 讘砖讘转. 诪砖讻讞转 砖讘注 砖讘转讜转 转诪讬诪讜转 讻住讚专谉 讜讛讜讬 注爪专转 讗讞专 砖讘转:



讜讛讗讬 讚讻转讬讘 讬讜诐 讘注诇诪讗 讛讬讬谞讜 讘讬"讟 砖讞诇 诇讛讬讜转 讘讗诪爪注 砖讘转. 讗诇诪讗 讚诪讬拽诇注讗 注爪专转 讘讻诇 讬讜诪讗:



诪谞讛 讬诪讬诐 讜拽讚砖 讞讚砖 讚讻转讬讘 注讚 讞讚砖 讬诪讬诐 转诇讛 讛讻转讜讘 讗转 讛讞讚砖 讘讬诪讬诐 讻诇讜诪专 砖讗讬谉 诪讞砖讘讬谉 诇讞讚砖讬诐 讗诇讗 讬诪讬诐:



诪讛 讞讚砖 住诪讜讱 诇讘讬讗转讜 诇转讞诇转 讞砖讘讜谞讜 谞讬讻专 砖讛讜讗 专"讞 砖讛诇讘谞讛 讘讞讚讜砖讛:



讗祝 注爪专转 住诪讜讱 诇讘讬讗转讛 谞讻专转. 讻诇讜诪专 住诪讜讱 诇讛转讞诇转 诪谞讬讬谞讛 谞讬讻专转 砖讛讜讗 转讞诇转 讬"讟. 讚讗讬 讗诪专转 讚诇讗 诪转讞诇讬谞讬谉 诇诪讬诪谞讬 讗诇讗 诇讗讞专 砖讘转 讜诇讗 诪讬拽诇注讗 注爪专转 讗诇讗 诇讗讞专 砖讘转 诇讗 诪讬谞讻专 诪谞讬讬谞讛 讚讝讬诪谞讬谉 讚诪转讞诇讬谞谉 诇诪讬诪谞讬 讘转诇转讗 讘驻住讞讗 讜讝讬诪谞讬谉 讘讗专讘注讛 讗讜 讘讞诪砖讛 讗讜 讘砖讬转讗. 讗诇讗 诇注讜诇诐 讗讞专 讬"讟 讛专讗砖讜谉 讜谞讬讻专 诪谞讬讬谞讛:



诪讛 诇讛诇谉 讘注爪专转 专讙诇 讜转讞诇转 专讙诇 讗祝 讻讗谉 讘驻住讞 砖讘转 讛讗诪讜专讛 讘讜 专讙诇 讜转讞诇转 专讙诇:



住诪讜讱 诇讜. 讚讛讬讬谞讜 注爪专转 讘讬讜诐 讗讞讚 讗祝 讻讗谉 讜住驻专转诐 诪诪讞专转 讛砖讘转 砖讛讜讗 专讙诇 讜转讞诇转 专讙诇 住诪讜讱 诇讜 讛讬讬谞讜 诪诪讞专转 讬"讟 专讗砖讜谉:



驻注诪讬诐 砖讗转讛 诪讜爪讗 讘讬谉 驻住讞 诇注爪专转 讞诪砖讬诐 (讜讗讞"讻 诪讬拽诇注) [讜讗讞讚 讻讙讜谉 讚诪讬拽诇注] 讬讜诪讗 讚驻讬住讞讗 讘诪注诇讬 砖讘转讗 讜讗讬 诇讗 诪谞讬转 讗诇讗 诪讗讞专 砖讘转 讛讗 讞诪砖讬谉 讜讞讚 讘讬谉 驻住讞 诇注爪专转:





专砖讘"讗

转住驻讜专 诇讱 诪砖诪注 诇讱 转讛讗 诪住讜专讛 讛住驻讬专讛. 住驻讬专讛 转诇讜讬讛 讘讘"讚 砖讘"讚 拽讜讘注讬谉 讛诪讜注讚讜转 讜讬讜专讜讱 讗讬诪转讬 讞诇 讬讜诐 专讗砖讜谉 砖诇 驻住讞 砖转转讞讬诇 诇诪谞讜转 诪诪讞专转讜. 讬爪讗转 砖讘转 讘专讗砖讬转, 驻讬' 砖讘转 诪诪砖 砖住驻讬专转讛 转诇讜讬讛 讘讻诇 讗讚诐 砖讗讬谉 爪专讬讱 讗讚诐 诇砖讗讜诇 诇讘"讚 讗讬诪转讬 讞诇 讬讜诐 专讗砖讜谉 砖诇 驻住讞 讗诇讗 讬诪转讬谉 注讚 砖讘转 砖讘转讜讱 讛驻住讞 讜讬转讞讬诇 诇诪谞讜转, 诇"讛: 
讬砖 诇讛拽砖讜转 诇诪讬 拽讗诪专 砖爪专讬讱 诇砖讗讜诇 诇讘"讚, 讗讬 诇讗讚诐 砖注讜诪讚 讘讬砖讜讘 讛专讬 讗讬谞讜 爪专讬讱 诇讘"讚 诪转讬 讬讜诐 专讗砖讜谉 砖诇 驻住讞 砖讛专讬 讬专讗讛 讛讗讚诐 诪转讬 讛注诐 注讜砖讬谉 讗讜转讜, 讗讬 讘讗讚诐 砖讛驻专讬砖 讘讬诐 讗讜 诇诪专讞讜拽 讜讗讬谞讜 专讜讗讛 诪转讬 注讜砖讬谉 讛专讬 讛讜讗 爪专讬讱 诇砖讗讜诇 诪转讬 讬讛讬' 砖讘转 砖诇 驻住讞 讻诪讜 砖爪专讬讱 诇砖讗讜诇 诪转讬 驻住讞 讚讗诐 讗讬谞讜 讬讜讚注 诪转讬 驻住讞 讻诪讜 讻谉 诇讗 讬讚注 诪转讬 砖讘转 砖讘转讜讻讜, 讗"讻 讬讚讬注转 讛砖讘转 砖讘转讜讻讜 转诇讜讬 讘讘"讚: 
讜讬"诇 讚讻讜诇讛讜 诪爪讬 诪讬讬专讬 讚讙诐 诇诪讬 砖注讜诪讚 讘讬砖讜讘 爪专讬讱 诇讚注转 诪讘"讚 诪转讬 谞拽讘注 讛讞讚砖 砖讬讛讬讛 讟"讜 讘谞讬住谉 讘讜 讛驻住讞 砖讛专讬 讗讬谉 讛专讜讘 讘拽讬讗讬谉 讘拽讘讬注讗 讚讬专讞讗 讜讬砖 诇讟注讜转 讗诐 讛讬讛 讗讚专 诪诇讗 讗讜 讞住专 讗"讻 讬讜诐 专讗砖讜谉 砖诇 驻住讞 爪专讬讱 砖谞讚注讛讜 诪驻讬 讘"讚 砖讬砖 诇讟注讜转 讘讜 诪砖谞讬 讬诪讬诐 讻讙讜谉 砖谞讗诪专 讗诐 讛讜讗 讬讜诐 专讗砖讜谉 砖谞拽讘注 讛讞讚砖 讘讬讜诐 讗' 讗讜 讗诐 讛讜讗 讬讜诐 砖谞讬 砖谞拽讘注 讛讞讚砖 讘讬讜诐 砖谞讬 讗讘诇 诪砖讘转 砖讘转讜讱 讛专讙诇 讗讬谉 爪专讬讱 诇砖讗讜诇 诇讘"讚 砖讛专讬 诪讗讬讝讛 讬讜诐 砖谞拽讘注 讛讞讚砖 讘讬讜诐 专讗砖讜谉 讗讜 讬讜诐 砖谞讬 诪"诪 讬讜讚注 讛讜讗 讛砖讘转 砖讘转讜讱 讛专讙诇 谞拽讘注 讛驻住讞 讗诐 讘讬讜诐 专讗砖讜谉 讬讛讬讛 讛砖讘转 讬讜诐 砖讘讬注讬 讜讗诐 谞拽讘注 讘砖谞讬 讬讛讬讛 讛砖讘转 讬讜诐 砖砖 讜诪"诪 讬讜讚注 讛讜讗 砖讝讛 讛砖讘转 砖讘转讜讱 讛专讙诇 讜讙诐 讻砖讬讛讬讛 讛砖讘转 住诪讜讱 诇讬"讟 砖诇 驻住讞 讻讙讜谉 砖讛讬讛 讛驻住讞 讘讬讜诐 砖砖讬 讜讬爪讟专讱 诇砖讗讜诇 诪转讬 砖讘转 砖诇 驻住讞 砖讛专讬 讬讚注 砖爪专讬讱 诇讛讬讜转 讗讜转讜 砖讘转 讘驻住讞 讗诐 谞拽讘注 讘讬讜诐 砖砖讬 讛专讬 讛讜讗 讬讜诐 讘' 诇驻住讞 讜讗诐 谞拽讘注 驻住讞 讘讜 讘讬讜诐 砖诇 砖讘转 讛专讬 讛砖讘转 诪驻住讞 讛讜讗, 讜讙诐 讗诐 谞拽讘注 讛驻住讞 讘砖讘转 砖讬讛讗 爪专讬讱 诇讚注转 讗诐 谞拽讘注 讘砖讘转 讗讜 讬讜诐 讗讞讚 诇诪讞专转 讛砖讘转 讛专讬 讗讬谉 砖讗诇讛 砖爪专讬讱 诇砖讗讜诇 诇讘"讚 诪转讬 砖讘转 砖诇 驻住讞 讘砖讘讬诇 讛砖讘转 讻讬 讗诐 讘砖讘讬诇 讛驻住讞 注爪诪讜, 讜讙诐 诇诪驻专砖 讘讬诐 讗讜 讘砖讬讬专讗 谞讜讻诇 诇讜诪专 讚讗讬谉 爪专讬讱 诇砖讗讜诇 诪转讬 砖讘转 砖讘转讜讱 讛驻住讞 讚诪住转诪讗 诇讗 讬讟注讛 讘讻诪讛 讬诪讬诐:



砖转讛讗 住驻讬专讛 诇讻诇 讗讞讚 讜讗讞讚, 驻讬' 砖讻诇 讬讞讬讚 讞讬讬讘 诇住驻讜专, 诇"讛: 
讜拽砖讬讗 讛讬讻讬 诪砖诪注 诇讻诇 讗讞讚 讗讚专讘讗 讜住驻专转诐 诇讻诐 讘诇砖讜谉 专讘讬诐 诪砖诪注 讚诇专讘讬诐 诪讝讛讬专 专讞诪谞讗 讚讛讬讬谞讜 诇爪讘讜专 讗讜 诇讘"讚 讗讘诇 诇讗 诇讻诇 讬讞讬讚 讜讬讞讬讚, 讬"诇 讗讬 诇专讘讬诐 诇爪讘讜专 讗讜 诇讘"讚 讛讜"诇 诇诪讬诪专 讜住驻专转诐 诇讘讚 讜诇砖转讜拽 诪诇讻诐 讜诪讚拽讗诪专 诇讻诐 诪砖诪注 讚讘讗 诇讜诪专 诇讻诇 讗讞讚, 讚讛讻讬 诪砖诪注 诇讻诐 砖讛诪爪讜讛 讛讬讗 诇讻诇讻诐 讜诇讗 诇讘"讚, 讗讜 诇讻诐 诪砖诪注 诇讻诐 讛讬讗 砖转拽讘诇讜 讘讛 砖讻专 讜谞住驻专转 讗"讻 诇讻诇 讗讞讚 诪讛诐, 讗讬 谞诪讬 诪讚讻转讬讘 讙讘讬 讬讜讘诇 讜住驻专转 诇讱 诇砖讜谉 讬讞讬讚 诪讻诇诇 讚诇讻诐 诇讻诇 讞讚 讜讞讚 拽讗诪专:



讻诇 住驻讬专讜转 砖讗转讛 诪讜谞讛 诇讗 讬讛讜 讗诇讗 讞诪砖讬诐, 讜讻诪讜 砖讗诐 讞诇 驻住讞 讘砖讘转 讗转讛 诪讜谞讛 诪讬讜诐 讛诪讞专转 砖讛讜讗 讬讜诐 砖谞讬 诇驻住讞 讗祝 诇注讜诇诐 诇讗 转住驻讜专 讬诪讬诐 诪讬讜诐 砖谞讬 砖诇 驻住讞 讗诇讗 讞诪砖讬诐 讜讗"转 砖讘转 讘专讗砖讬转 驻注诪讬诐 砖讗转讛 诪讜谞讛 诇驻讬 讞砖讘讜谉 砖诇 讗砖转拽讚 砖讛转讞诇转 诇诪谞讜转 诪讬讜诐 砖谞讬 砖诇 驻住讞 讞诪砖讬诐 讜讗讞讚 讚讛讬讬谞讜 讻砖讞诇 驻住讞 讘注"砖 讜讗转讛 诪讜谞讛 诪诪讞专转 讛砖讘转 注讚 讞诪砖讬诐 诪讬讜诐 砖诇 讗讞专 讛砖讘转, 诇"讛: 
讜讬砖 诇讛拽砖讜转 诪讛 讛讻专讞 讬砖 诇谞讜 讘讝讛 讛专讬 谞讜讻诇 诇讜诪专 讚讻诇 住驻讬专讜转 砖讗转讛 住讜驻专 诇讗 讬讛讬讜 讗诇讗 讞诪砖讬诐 诪讬讜诐 砖讘转 讘专讗砖讬转 砖讘转讜讱 讛驻住讞, 讜谞专讗讛 讚讗讬谉 讗诇讜 讗诇讗 讚讘专讬诐 砖诇 讟注诐 砖讬砖 诇讜诪专 诇爪讚讜拽讬诐 诇诪讛 讘讞专 讛讻转讜讘 诇诪谞讜转 诪讬讜诐 砖讘转 砖讘转讜讱 讛驻住讞 讬讜转专 诪砖讗专 砖讘转讜转 讜诇讛讘讬讗 讘讜 讛注讜诪专, 讛专讬 爪专讬讱 诇讜诪专 讚诪驻谞讬 拽讚讜砖转 讬讜"讟 砖诇 驻住讞 讛讜讗, 讗"讻 砖诪驻谞讬 讛驻住讞 讬砖 诇谞讜 诇注砖讜转 讛注谞讬谉 诪讬讜诐 讛驻住讞 注爪诪讜 讜砖讬拽专讘 讛注讜诪专 诇讬讜诐 讛住诪讜讱 诇讬讜"讟 砖诇 驻住讞 讚讛讜讗 讬讜诐 讘' 砖诇 驻住讞: 
讜讗谞讬 转诪讛转讬 诪驻谞讬 诪讛 讗讬谉 诇讛砖讬讘 诇讛诐 诪讙讜驻讬讛 讚拽专讗 讚讻转讬讘 讜住驻专转诐 诇讻诐 诪诪讞专转 讛砖讘转 诪讬讜诐 讛讘讬讗讻诐 讗转 注讜诪专 讛转谞讜驻讛 讜诇诪讛 诇讻转讜讘 诪讬讜诐 讛讘讬讗讻诐 讗转 注讜诪专 讛转谞讜驻讛 讗诐 讻讚讘专讬讛诐 讛讜讗 诇讗 讛讬"诇 诇讻转讜讘 讻讬 讗诐 讜住驻专转诐 诇讻诐 诪诪讞专转 讛砖讘转, 讚讗讬谉 诇讜诪专 讚讛讬讬谞讜 讗讜诪专讬诐 砖讘转 讗讞专 砖讛专讬 讻讘专 讻转讘 讜讛谞讬祝 讗转 讛注讜诪专 诇驻谞讬 讛' 诇专爪讜谞讻诐 诪诪讞专转 讛砖讘转 讬谞讬驻谞讜 讛讻讛谉 讗"讻 讻砖讬讗诪专 讗讞专 讻谉 讜住驻专转诐 诇讻诐 诪诪讞专转 讛砖讘转 讗谞讜 讬讜讚注讬诐 砖诪诪讞专转 讛砖讘转 砖讛讝讻讬专 讻讘专 拽讗诪专 讜讗"讻 诪讬讜诐 讛讘讬讗讻诐 讗转 注讜诪专 拽专讗 讬转讬专讗 讛讜讗, 讗诇讗 诇讛讻讬 讻转讘讬讛 讻讚讬 诇驻专砖 砖诪讗讬讝讛 讬讜诐 砖讬讘讬讗讜 讛注讜诪专 讬转讞讬诇讜 诇诪谞讜转 讘讜 讘讬谉 讬讞讜诇 讬讜诐 讛讘讗转 讛注讜诪专 讘讗讞讚 讘砖讘转 讘讬谉 讘砖讗专 讬诪讬 讛砖讘讜注, 讜讗驻讬' 讗诐 谞专爪讛 诇讜诪专 讚讗讜专讞讬讛 讚拽专讗 诇讘讗专 讜讗诪专 砖诪诪讞专转 讛砖讘转 讛讜讗 讬讜诐 讛讘讗转 讛注讜诪专, 讗驻"讛 诇讗 讛讬"诇 诇讻转讜' 讻讬 讗诐 讬讜诐 讛讘讬讗讻诐 讗转 注讜诪专 讜诪讗讬 诪讬讜诐 诪砖诪注 诪讗讬讝讛 讬讜诐 砖讬讘讬讗讜 讛注讜诪专 讘讬谉 讬讘讬讗讜讛讜 诪诪讞专转 砖讘转 讘专讗砖讬转 讘讬谉 讘砖讗专 讻诇 讛讬诪讬诐 讜讗"转 诪诪讞专转 讛砖讘转 诇诪讛 谞讻转讘 诇讗 诇讻转讜讘 讗诇讗 讜诪讬讜诐 讛讘讬讗讻诐 讛注讜诪专 讛专讬 讝讛 诇讗 讻转讘 讗诇讗 讻讚讬 砖拽讚讜砖转 讬讜"讟 讙讜专诪转 讛住驻讬专' 砖诇 讞诪砖讬诐 注讚 讛注爪专转 讜讟注诪讗 讻讬 讛讜爪讬讗诐 诪诪爪专讬诐 讻讚讬 诇拽讘诇 讛转讜专讛 讻诪讜 砖讗诪专 诪砖诇 诇诪诇讱 砖讗诪专 诇讛砖讬讗 讘转讜 诇讗讞专 诇讬讜诐 谞讜注讚 砖讘砖讘讬诇 讻讱 诪讜谞讛 讛讬诪讬诐 注讚 讬讜诐 砖讬讬注讚 诇讜:





专砖"砖

讙诪专讗 诪讛 诇讛诇谉 专讙诇 讜转讞诇转 讛专讙诇 讻讜'. 驻专砖"讬 讜讗诐 谞诪转讬谉 注讚 诇讗讞专 讛砖讘转 驻注诪讬诐 砖讛讬讗 讘讗讛 讘住讜祝 讛专讙诇 讻讙讜谉 讗诐 讞诇 驻住讞 讘砖谞讬 讘砖讘转. 诇讻讗讜专讛 转诪讜讛 砖讛专讬 讛讬讛 讚讬 诇讜诪专 诪讛 诇讛诇谉 专讙诇 诇讘讚 讜讻驻讬' 讛转讜住'. 讜谞"诇 诇讜诪专 讚讗祝 讚讘讗诪转 诇讛讘讬讬转讜住讬诐 讛讬讻讗 讚讞诇 驻住讞 讘讗' 讘砖讘转 讛讜讬 讬讜诐 讛谞祝 讘讗' 讘砖讘转 讚诇讗讞专 讬讜"讟 讻讚诪讜讻讞 诇拽诪谉 讚讗诪专 驻注诪讬诐 砖讗转讛 诪讜爪讗 讻讜' 讞诪砖讬诐 讜砖砖讛. 讗砖专 诇讝讗转 讗诪专讜 讙"讻 讻讗谉 诪讛 诇讛诇谉 专讙诇 讜讻驻讬' 讛转讜住'. 诪"诪 讗讻转讬 讬讻讜诇讬谉 诇讜诪专 讚讗诐 讞诇 驻住讞 讘讗' 讘砖讘转 砖讬讛讗 讬讜诐 讛谞祝 讘讜 讘讬讜诐 讻讬讜谉 讚讛讜讗 讘转讜讱 讛驻住讞. 诇讻谉 讘讗讜 诇讚讞讜转 讙诐 讗转 讝讛 讘讗诪专诐 诪讛 诇讛诇谉 讻讜' 讜转讞诇转 讛专讙诇 讜谞讻讜谉 讘住"讚. 讜讘讝讛 讬讜讘谞讜 讚讘专讬 专砖"讬 诇拽诪谉 (住讜) 讘讚"讛 诪爪讛. 讜讝"诇 讻讙讜谉 讞诇 驻住讞 讘砖谞讬 讘砖讘转 讻讜' 讗诇讗 讗讜转讜 讬讜诐 诇讘讚讜. 讗砖专 讛拽砖讛 讛讙讗讜谉 诪讜讛专"讗 驻诇注拽诇砖 诪讚讜注 诇讗 谞拽讟 专讘讜转讗 讟驻讬 讚讗诐 讞诇 讘讗' 讘砖讘转 谞诪爪讗 砖诇讗 转讗讻诇 讻诇诇 诪爪讛 讞讚砖. (注讬' 讘讟注诐 讛诪诇讱 讘讛诇' 谞讚专讬诐 砖谞讚讞拽 诪讗讚 讘讬砖讜讘 拽讜砖讬讗 讝讗转) 讜诇驻讬 讛讗诪讜专 讗"砖 讘驻砖讬讟讜转:



专砖"讬 讚"讛 讬爪转讛 砖"讘. 讗诇讗 诪诪转讬谉 讻讜' 砖讘转讜讱 讛驻住讞 讜诪转讞讬诇 诇诪谞讜转. 讻爪"诇:



专砖"讬 讚"讛 专讙诇 讜转讞诇转 专讙诇. 讚讗讜转讛 砖讘转 讛讬讬谞讜 砖讘讜注. 诇讻讗讜专讛 讝"讗 讗诇讗 诇讚讬讚谉 讗讘诇 诇讚讬讚讛讜 讙诐 砖讘转 讝讜 讛讬讬谞讜 砖讘转 讘专讗砖讬转. 讜讗讜诇讬 讚讗驻讬诇讜 诇讚讬讚讛讜 讗讬 讗驻砖专 诇驻专砖 砖讘转 诪诪砖 讚讗诐 讻谉 讛讜讬 拽专讬 诇讛 砖诪讬谞讬转:



专砖"讬 讚"讛 讻诇 住驻讬专讜转. 砖讛转讞诇转 诇诪谞讜转 讻讜'. 讻爪"诇:





讛讙讛讜转 讬注讘"抓

转讜住' 讚"讛 诪讛 讞讚砖 讻讜' 讗讘诇 讬砖 诇讛讘讬讗 讻讜' 讗诪专讛 转讜专讛 讞讚砖 讞讜讚砖. 谞"讘 讬"诇 讛转诐 诇讗 诇爪讚讜拽讬诐 拽讗诪专讬 讗讘诇 讛讻讗 诪讛 讝讜 转砖讜讘讛 诇爪讚讜拽讬诐 诪讻讞讬砖讬 转讜专讛 砖讘注"驻 讛讬讬谞讜 讚拽砖讬讗 诇专"诪 讗讬讘专讗 讻诇 讛谞讬 转谞讗讬 诇讗 讘讛讚讬 爪讚讜拽讬诐 诪砖转注讬:



讚"讛 讜住驻专转诐 讜讻讜' 讻讬讜谉 砖住讜转专转. 谞"讘 讜讻转讬讘 讜住驻专讛 诇讛 砖讘注转 讬诪讬诐:



讚"讛 专讘讬 讬讛讜讚讛 讜讻讜' 讚讗讞讚 讛讬讛 讘讝诪谉 讛讘讬转. 谞"讘 讗讜诇讬 讛讬讛 诪讗讜转诐 讘"讘 砖谞诪爪讗讜 注诐 讛诇诇. 讻讚讗讬转讗 专"驻 讗"讚 (驻住讞讬诐 住讜 注"讗) 讘注专讘 驻住讞 砖讞诇 讘砖讘转:






image1.png
e 9T WNSE




